**PREBENTZIOKO DELEGATUAK**

**\*Nortzuk dira prebentzioko delegatuak?**

Prebentzioko delegatuak langileen ordezkariak dira, zehazki, laneko arriskuei aurrea hartzeko gaietan berariazko zereginak dituztenak.

**\*Zein da gai honi dagokion araudia?**

Azaroaren 8ko 31/1995 Legea, Laneko Arriskuen Prebentzioari buruzkoa.

**\*Prebentzioko zenbat delegatu izan behar dira enpresa bakoitzean?**

Prebentzioko delegatuen kopurua enpresa bakoitzeko langile kopuruaren araberakoa da:

|  |
| --- |
| **Prebentzioko delegatuen kopurua, langile kopuruaren arabera** |
| **Langileak** | **Prebentzioko delegatuak** |
| 1-49 langile | delegatu 1 |
| 50-100 langile | 2 delegatu |
| 101-500 langile | 3 delegatu |
| 501-1.000 langile | 4 delegatu |
| 1.001-2.000 langile | 5 delegatu |
| 2.001-3.000 langile | 6 delegatu |
| 3.001-4.000 langile | 7 delegatu |
| 4.001 langiletik gora | 8 delegatu |

Prebentzioko delegatuen kopurua zehazterakoan, irizpide hauek hartuko dira aintzat:

a) Urtebetetik gorako iraupen mugatuko kontratua duten langileak plantillako langile finko gisa zenbatuko dira.

b) Urtebetera bitarteko iraupen mugatuko kontratudunen kasuan, izendapenaren aurreko urtean lan egin duten egun kopurua hartuko da kontuan. Lan egindako berrehun eguneko edo zatiko langile bat gehiago zenbatuko da.

**\*Zein da prebentzioko delegatuak aukeratzeko prozedura?**

Prebentzioko delegatuak izendatzeko sistemak hitzarmen kolektiboetan ezartzen ahal dira. Bestela, izendapen prozedura honi jarraitu behar zaio:

|  |  |
| --- | --- |
| **Enpresako langileen kopurua** | **Izendapen prozedura** |
| 30 langile bitarteko enpresak | Langileen delegatua izanen da prebentzioko delegatu |
| 31-49 langileko enpresak | Prebentzioko delegatu bat izanen da. Langileen delegatuek beren artetik bat aukeratuko dute eginkizun horretarako. |
| 50 langiletik gorako enpresak | Prebentzioko delegatu bat baino gehiago izanen dira. Langileen ordezkariek beren artetik aukeratuko dituzte. |

**\*Non aurkeztu behar da prebentzioko delegatuen hautaketaren akta?**

Jatorrizko akta Nafarroako Foru Komunitateko Hauteskunde Sindikalen Erregistroan aurkezten da (aukerakoa da aurkeztea).